PROKAL.CO, AMUN bajalan jangan bagayaan haja. Nang kaya itu biasanya urang tuha bepasan mamadahi kekanakan kalonya handak bejalanan.
Pandiran urang tuha tu bujur, sabab kekanakan wayah ni amun bemainan kada tahu-tahu lagi apa nang di hadapannya. Nang kaya kesahnya Panjul, ngaran asal sambat wal lah.
Sudah kada tapi awas mata mata melihat, amun bejalan wan kekawalannya Panjul katuju banar begayaan. Maka amun begayaan tu, Panjul pina paling behimat banar tetawa.
Nang kaya harian tu. Bulikan pada sekolah, kabujuran Panjul nang harian tu dibawai motor lawan kuitannya ni, mambonceng bebinian kawalnya sakalas. Bebinian nang lumayan bungas tu, kesahnya diincar wan Panjul nang handak manjadikannya hodengannya.
Singkat kesah, sapanjang jalan tumatan sekolah sampai parak pada wadah bediam bebinian tu, kada ada sapatah pandiran nang dikesahkan.
Panjul nang kesahnya handak mancuri parhatian, lalu haja mulai manggombal. Kesah kada nyaman, bebinian tu managur Panjul.
Dasar babal Panjul tu, sudahnya dipadahi jangan tatap haja muntungnya kada kawa bediam.
Nah bujur apa nang digaeri wan bebinian tu. Imbah Panjul tetawa kada lawas haja. "Prakkkk," motor Panjul marumpak pohon di hadapannya.
"Nah kalo apa jar unda," sambat bebinian tu sarik.
"Aduh, hancur am motor kuitan unda," ujar Panjul.
"Apa nang hancur. Tolongi unda dulu, kenapa motor ikam nang badulu dipikirakan," bebinian tu menyarik.
"Ikam kawa badiri surang. Motor abah unda ni kada kawa. Dihamuk dah unda ni, isuk kada bulih pulang bawa motor," sambat Panjul tekutan. (oke/upi)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn